
ΑΠΟΦΑΣΕΙΣ 

Όροι, προϋποθέσεις και απαιτούμενα δικαιολογητικά 
για την χορήγηση των αδειών εκτέλεσης εργασιών 


ναυπήγησης, μετατροπής, επισκευής, συντήρη¬ 
σης πλοίων. 1 

Τροποποίηση της 191789/99 απόφασης του Υπουρ¬ 
γού Εργασίας και Κοινωνικών Ασφαλίσεων. 2 

Τροποποίηση της 190325/20.7.98 απόφασης του 
Υπουργού Εργασίας και Κοινωνικών Ασφαλίσεων. 3 
Τροποποίηση της 190521/98 απόφασης του Υπουρ¬ 
γού Εργασίας και Κοινωνικών Ασφαλίσεων. 4 

Μεταφορά ταμειακής διαχείρισης του Γενικού Περι¬ 
φερειακού Νοσοκομείου Θεσσαλονίκης «ΙΠΠΟ- 

ΚΡΑΤΕΙΟ». 5 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 6 


ΑΠΟΦΑΣΕΙ Σ 

Αριθ. 12670/601 (1) 

Όροι, προϋποθέσεις και απαιτούμενα δικαιολογητικά για 
την χορήγηση των αδειών εκτέλεσης εργασιών ναυπή¬ 
γησης, μετατροπής, επισκευής, συντήρησης πλοίων. 

ΟΙ ΥΠΟΥΡΓΟΙ 
ΑΝΑΠΤΥΞΗΣ- 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 παράγραφος 4 του Ν. 
2642/98 «Μητρώο επιχειρήσεων ναυπήγησης, μετατρο¬ 
πής, επισκευής και συντήρησης πλοίων και άλλες διατά¬ 
ξεις» (ΦΕΚ216/Α). 

2. Τις διατάξεις του Ν.Δ. 187/73 (ΦΕΚ261/Α) με το οποίο 
κυρώθηκε ο κώδικας Δημοσίου Ναυτικού Δικαίου. 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» όπως τροποποιήθηκε και ισχύει (ΦΕΚ 
137/Α). 

4. Τις διατάξεις του Π.Δ. 27/96 «Συγχώνευση των 
Υπουργείων Τουρισμού Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης σε 
συνδυασμό με τις διατάξεις των Οργανισμών των συγχω- 
νευθέντων Υπουργείων» (ΦΕΚ 19/Α). 


5. Τις διατάξεις του Π.Δ. 242/99 «Οργανισμός Υπουρ¬ 
γείου Εμπορικής Ναυτιλίας» (ΦΕΚ201/Α). 

6. Την με αριθμό 303/5.5.2000 «Απόφαση του Πρωθυ¬ 
πουργού και του Υπουργού Ανάπτυξης σχετικά με την 
ανάθεση αρμοδιοτήτων στον Υφυπουργό Ανάπτυξης 
Αλέξανδρο Καλαφάτη» (ΦΕΚ594/Β). 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΑ 
Άρθρο 1 

Σκοπός - Πεδίο Εφαρμογής 

Η παρούσα απόφαση καθορίζει τους όρους, τις προϋ¬ 
ποθέσεις και τα απαιτούμενα δικαιολογητικά για την χο¬ 
ρήγηση των αδειών εκτέλεσης εργασιών ναυπήγησης, 
μετατροπής, επισκευής, συντήρησης πλοίων που εκτε- 
λούνται σε χώρους Ναυπηγοεπισκευαστικών Επιχειρήσε¬ 
ων ή σε Ναυπηγοεπισκευαστικές Ζώνες, περιοχής δικαιο¬ 
δοσίας των Λιμενικών Αρχών. 

Άρθρο 2 
Ορισμοί 

1. Για την εφαρμογή των διατάξεων της παρούσας οι 
ακόλουθοι όροι έχουν την έναντι αυτών προσδιοριζόμενη 
έννοια: 

α. Πλοίο, ναυπήγηση, μετατροπή, επισκευή, συντήρη¬ 
ση, ναυπηγοεπισκευαστικές επιχειρήσεις, ναυπηγοεπι- 
σκευαστική ζώνη: είναι εκείνοι που αναφέρονται στο άρ¬ 
θρο 2 του Ν. 2642/98. 

β. Θερμή εργασία, ψυχρή εργασία, κύριος του έργου: 
είναι εκείνοι που αναφέρονται στο άρθρο 2 του Π .Δ. 70/90 
«Υγιεινή και ασφάλεια των εργαζομένων σε ναυπηγικές 
εργασίες» (ΦΕΚ 31 /Α). 

γ. Χημικός ναυτιλίας, πιστοποιητικό απαλλαγής από επι¬ 
κίνδυνα αέρια (ή πιστοποιητικό ΘΑ3 ΕΡΕΕ): είναι εκείνοι 
που αναφέρονται στην ΚΥΑ 3232/41/89 «Συγκρότηση εν- 
νεαμελούς επιτροπής στη ναυπηγοεπισκευαστική ζώνη 
Πειραιά - Δραπετσώνας - Κερατσινίου - Περάματος - Σα¬ 
λαμίνας και διαδικασία ελέγχου επικινδύνων αερίων στα 
πλοία και πλωτά ναυπηγήματα» (ΦΕΚ 400/Β). 

2. Όπου στο κείμενο αναφέρεται ΚΕΕΠ σημαίνει Κλά¬ 
δος Επιθεώρησης Εμπορικών Πλοίων. 

Άρθρο 3 

Δικαίωμα εκτέλεσης εργασιών 

1. Δικαίωμα για την εκτέλεση εργασιών ναυπήγησης, 
μετατροπής, επισκευής ή συντήρησης πλοίων έχουν: 

α) Οι Ναυπηγοεπισκευασπκές επιχειρήσεις, εφόσον η 
κατηγορία στην οποία έχουν καταταχθεί και η άδεια λει¬ 
τουργίας που εκδίδεται σύμφωνα με την ισχύουσα νομο¬ 
θεσία, επιτρέπουν την εκτέλεση των συγκεκριμένων δρα¬ 
στηριοτήτων και εργασιών. 

β) Οι Εργοληπτικές Επιχειρήσεις με πτυχίο Γ’ τάξης και 
άνω, οι οποίες έχουν δικαίωμα να εκτελούν μόνο εργα¬ 
σίες ναυπήγησης ή μετατροπής πλοίων, εφόσον έχουν 
συνομολογήσει σύμβαση συνεργασίας ή παραχώρησης 
χώρου με Ναυπηγοεπισκευαστική Επιχείρηση. Οι Εργο¬ 
ληπτικές Επιχειρήσεις έχουν επίσης δικαίωμα επίβλεψης 
και συντονισμού εργασιών ναυπήγησης ή μετατροπής 
πλοίων από Ειδικές Επιχειρήσεις, εφόσον ορισθούν από 
τον κύριο του έργου. 

γ) Οι Ειδικές Επιχειρήσεις, εφόσον η κατηγορία στην 
οποία έχουν καταταχθεί και η άδεια λειτουργίας των που 
εκδίδεται σύμφωνα με την εκάστοτε ισχύουσα νομοθε¬ 
σία, επιτρέπουν την εκτέλεση των συγκεκριμένων δρα¬ 
στηριοτήτων και εργασιών. 

δ) Το πλήρωμα του πλοίου, μόνο για τις εργασίες που 
προβλέπονται στο άρθρο 3 του Ν. 2642/98. 

2. Ο κύριος του έργου της ναυπήγησης ή της μετατρο¬ 
πής έχει το δικαίωμα να αναθέτει την εκτέλεση των επί μέ¬ 
ρους έργων ναυπήγησης ή μετατροπής σε Ειδικές Επι¬ 
χειρήσεις μόνο εφόσον: 

α) έχει ορισθεί υπεύθυνος τεχνικός σύμφωνα με τις 
ισχύουσες διατάξεις ή Εργοληπτική Επιχείρηση, για την 
επίβλεψη και τον συντονισμό των εργασιών, 

β) οι Ειδικές Επιχειρήσεις οι οποίες εκτελούν τα επί μέ¬ 
ρους έργα, κατέχουντο προβλεπόμενο για τα εκτελούμε- 
να έργα σήμα και 

γ) τα έργα εκτελούνται σε χώρους Ναυπηγοεπισκευα- 
στικής Επιχείρησης της οποίας το σήμα επιτρέπει την εκτέ¬ 
λεση τέτοιων έργων ή σε Ναυπηγοεπισκευαστική Ζώνη. 

3. Η εκτέλεση εργασιών ναυπήγησης, μετατροπής, επι¬ 
σκευής και συντήρησης πλοίου, επιτρέπεται εφόσον: 

α) Η Ναυπηγοεπισκευαστική Επιχείρηση ή η Εργολη¬ 
πτική Επιχείρηση ή η Ειδική Επιχείρηση στην οποία έχει 
ανατεθεί ολόκληρο το έργο ή μέροςτου έργου, κατέχειτο 
προβλεπόμενο για τα εκτελούμενα έργα σήμα, το οποίο 
είναι σε ισχύ. 

β) Η Επιχείρηση στην οποία έχει ανατεθεί το έργο ή μέ¬ 
ρος του έργου έχει άδεια λειτουργίας σε ισχύ, είναι εγγε¬ 
γραμμένη στο Μητρώο και δεν εκκρεμεί διαδικασία δια¬ 
γραφής της απ’αυτό. 

ΚΕΦΑΛΑΙΟ Β' 

ΕΚΔΟΣΗ ΑΔΕΙΩΝ - ΥΠΟΒΑΛΛΟΜΕΝΑ ΔΙΚΑΙΟΛΟΓΗΤΙΚΑ 
Άρθρο 4 

Άδειες εργασιών ναυπήγησης 

Ι.Απαγορεύεταιη διενέργεια εργασιών ναυπήγησης πλοί¬ 
ου χωρίς την άδεια της αρμόδιας Λιμενικής Αρχής. Για τη 
χορήγηση της άδειας υποβάλλονται στην αρμόδια Λιμενική 
Αρχή, με μέριμνα των ενδιαφερομένων, κατά περίπτωση, 
ανάλογα με το χώρο διεξαγωγής των εργασιών (Ναυπηγο- 
επισκευαστική Επιχείρηση ή Ναυπηγοεπισκευαστική Ζώνη) 
ή ανάλογα με το είδος της Επιχείρησης που θαεκτελέσειτις 
εργασίες (Ναυπηγοεπισκευαστική ή Εργοληπτική ή Ειδική 
Επιχείρηση), τα ακόλουθα κατά περίπτωση δικαιολογητικά: 

1. Ναυπήγηση πλοίου σε χώρο Ναυπηγοεπισκευαστι- 
κής Επιχείρησης 

Η ναυπήγηση πλοίου σε χώρο Ναυπηγοεπισκευαστικής 
Επιχείρησης μπορεί να διενεργηθεί εξ ολοκλήρου από τη 
Ναυπηγοεπισκευαστική Επιχείρηση ή με ανάθεση από τη 
Ναυπηγοεπισκευαστική Επιχείρηση επί μέρους εργα¬ 
σιών σε Ειδικές Επιχειρήσεις. 


αΐ. Ναυπήγηση πλοίου εξ ολοκλήρου από Ναυπηγοεπι- 
σκευαστική Επιχείρηση 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα αναφέρεται ότι η ναυπήγηση 
του πλοίου έχει ανατεθεί εξ ολοκλήρου στη Ναυπηγοεπι- 
σκευαστική Επιχείρηση. 

(2) Επικυρωμένο φωτοαντίγραφο της άδειας έναρξης 
των εργασιών ναυπήγησης που έχει εκδοθεί από τον ΚΕ- 
ΕΠ. 

(3) Υπεύθυνη Δήλωση του άρθρου 8 του Ν. 1599/86 του 
ιδιοκτήτη ή του νόμιμου εκπροσώπου της Ναυπηγοεπι- 
σκευαστικής Επιχείρησης στην οποία δηλώνονται/βεβαι- 
ώνονται: 

- ότι αναλαμβάνει την υποχρέωση λήψης, καθ’ όλη τη 
διάρκεια του έργου, όλων των απαραίτητων οργανωτικών 
και τεχνικών μέτρων προκειμένου να εξασφαλίζεται η 
ασφάλεια και η υγεία των εργαζομένων και των τρίτων ως 
προς όλες τις πτυχές της εργασίας, όπως αυτά προβλέ- 
πονται από την νομοθεσία για την ασφάλεια και την υγεία 
των εργαζομένων, 

- ότι έχουν ληφθεί όλα τα μέτρα που προβλέπονται από 
την ισχύουσα νομοθεσία για την αποφυγή ρύπανσης της 
θάλασσας και της ατμόσφαιρας, και ότι αναλαμβάνει να 
ενημερώσει σε κάθε περίπτωση ατυχήματος τη Λιμενική 
Αρχή, την αρμόδια υπηρεσία του Σώματος Επιθεώρησης 
Εργασίας και το ΙΚΑ, 

-τα στοιχεία του Τεχνικού Ασφαλείας που έχει ορισθεί 
για το συγκεκριμένο πλοίο και, 

- ότι αναλαμβάνει: 

(ϊ) την υποχρέωση υποβολής στη Λιμενική Αρχή πιστο¬ 
ποιητικού ΟΑ3 ΡΒΕΕ σε κάθε περίπτωση που κατά την 
πρόοδο των εργασιών ναυπήγησης και για την εκτέλεση 
συγκεκριμένης εργασίας, απαιτείται η σύμφωνα με τις 
ισχύουσες διατάξεις, έκδοση του πιστοποιητικού αυτού 
και 

(ϋ) την υποχρέωση εκτέλεσης των εργασιών σύμφωνα 
με τους όρους και τις απαγορεύσεις που αναφέρονται 
στο εκάστοτε ισχύον πιστοποιητικό ΟΑ3 ΡΒΕΕ. 

(4) Γραπτή εκτίμηση κινδύνου σύμφωνα με το άρθρο 8 
του Π.Δ. 17/96 «Μέτρα για τη βελτίωση της ασφάλειας και 
της υγείας των εργαζομένων κατά την εργασία σε συμ¬ 
μόρφωση με τις οδηγίες 89/391/ΕΟΚ και 91/383/ΕΟΚ» 
(ΦΕΚ11/Α). Η εκτίμηση κινδύνου περιλαμβάνει και άλατα 
στοιχεία της μελέτης μέτρων ασφάλειας και υγιεινής 
όπως αυτά καθορίζονται στο άρθρο 8 του Π.Δ. 70/90 για 
τις περιπτώσεις που από το διάταγμα αυτό προβλέπεται 
η εκπόνηση τέτοιας μελέτης. 

α2. Στην περίπτωση που από τη Ναυπηγοεπισκευαστι- 
κή Επιχείρηση ανατεθούν επί μέρους εργασίες σε Ειδικές 
Επιχειρήσεις, για τις εργασίες αυτές εκδίδεται άδεια της 
Λιμενικής Αρχής μετά από υποβολή των δικαιολογητικών 
των εδαφίων (1) υπογεγραμμένων από τον νόμιμο εκπρό¬ 
σωπο της Ναυπηγοεπισκευαστικής Επιχείρησης, (2), (4) 
υπογραμμένων από τον ιδιοκτήτη ή τον νόμιμο εκπρόσω¬ 
πο της Ειδικής Επιχείρησης, της υποπαραγράφου 1 .γ. 
του άρθρου αυτού καθώς και των δικαιολογητικών των 
εδαφίων (3) και (4) της υποπαραγράφου Ι.β. του άρθρου 
αυτού. 

β. Ναυπήγηση πλοίου εξ ολοκλήρου από Εργοληπτική 
Επιχείρηση 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα αναφέρεται η Ναυπηγοεπι- 
σκευαστική Επιχείρηση στο χώρο της οποίας θα ναυπη- 
γηθείτο πλοίο καθώς και ότι η ναυπήγηση του πλοίου έχει 
ανατεθεί εξ ολοκλήρου στην Εργοληπτική Επιχείρηση. 

(2) Βεβαίωση του ιδιοκτήτη ή του νόμιμου εκπροσώπου 
της Ναυπηγοεπισκευαστικής Επιχείρησης ότι έχει παρα- 

χωρήσει στην Εργοληπτική Επιχείρηση τον απαιτούμενο 
για τη ναυπήγηση του πλοίου χώρο ή ότι έχει συνομολο- 
γηθεί σύμβαση συνεργασίας με αυτή. 

(3) Ενυπόγραφη κατάσταση/δήλωση των εργαζομένων 
ότι εφοδιάστηκαν με τον απαραίτητο για την προστασία 
τους ατομικό εξοπλισμό. 

(4) Αντίγραφο της κατάστασης προσωπικού που έχει 
υποβληθεί στην αρμόδια υπηρεσία του Σώματος Επιθεώ¬ 
ρησης Εργασίας σύμφωνα με το άρθρο 16 του Ν. 
2874/2000 «Προώθηση της απασχόλησης και άλλες διατά¬ 
ξεις» (ΦΕΚ 286/Α), καθώς και ο αριθμός Πρωτοκόλλου του 
Ημερήσιου Βιβλίου Παρουσίας γιατις περιπτώσεις που αυ¬ 
τό προβλέπεται όπως καθορίζεται στην Υπ. Απόφαση 
131517/88 «Τήρηση βιβλίου ημερήσιας παρουσίας απα¬ 
σχολούμενου προσωπικού στη ναυπηγοεπισκευαστική ζώ¬ 
νη Πειραιά - Δραπετσώνας - Κερατσινίου - Περάματος-Σα- 
λαμίνας» (ΦΕΚ 711/Β) που κυρώθηκε με το άρθρο 36 του 
Ν. 1836/89 «Προώθηση της απασχόλησης και της επαγ¬ 
γελματικής κατάρτισης και άλλες διατάξεις» (ΦΕΚ 79/Α). 

(5) Βεβαίωση της Υπηρεσίας Μητρώου Εργοληπτικών 
Επιχειρήσεων (Μ.Ε.ΕΠ.) του Υπουργείου Περιβάλλοντος, 
Χωροταξίας και Δημοσίων Έργων ότι η Εργοληπτική Επι¬ 
χείρηση είναι εγγεγραμμένη στην κατηγορία Πλωτών Έρ¬ 
γων και Εγκαταστάσεων Ναυπηγείου. 

(6) Τα δικαιολογητικά των εδαφίων (2), (3) υπογεγραμ¬ 
μένων από το νόμιμο εκπρόσωπο της Εργοληπτικής Επι¬ 
χείρησης και (4) της προηγούμενης υποπαραγράφου. 

γ. Ναυπήγηση πλοίου από Ειδικές Επιχειρήσεις 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα περιγράφεταιτο επί μέρους έρ¬ 
γο ναυπήγησης που έχει ανατεθεί στην Ειδική Επιχείρηση. 

(2) Βεβαίωση πρόσφατης ημερομηνίας και όχι παλαιό- 
τερηςτου μηνός, της Υπηρεσίας Μητρώου Επιχειρήσεων 
ναυπήγησης, μετατροπής, επισκευής και συντήρησης 
πλοίων της οικείας Νομαρχιακής Αυτοδιοίκησης, στην 
οποία βεβαιώνεται η δυνατότητα της Ειδικής Επιχείρη¬ 
σης να εκτελέσει το συγκεκριμένο επί μέρους έργο ναυ¬ 
πήγησης. 

(3) Υπεύθυνη Δήλωση του άρθρου 8 του Ν. 1599/86 του 
κυρίου του έργου ή του νόμιμου εκπροσώπου του ότι έχει 
ορισθεί υπεύθυνος τεχνικός ή Εργοληπτική Επιχείρηση για 
την επίβλεψη καιτο συντονισμό των εργασιών ναυπήγησης. 

(4) Υπεύθυνη Δήλωση του άρθρου 8 του Ν. 1599/86 του 
υπεύθυνου τεχνικού ή του νόμιμου εκπροσώπου της Ερ¬ 
γοληπτικής Επιχείρησης στην οποία θα βεβαιώνεται η 
αποδοχή της ανάθεσης της επίβλεψης και του συντονι¬ 
σμού των εργασιών ναυπήγησης του συγκεκριμένου 
πλοίου. Στην ίδια Υπεύθυνη Δήλωση θα βεβαιώνονται τα 
προβλεπόμενα στο εδάφιο (3) της υποπαραγράφου Ι.α. 
του άρθρου αυτού. 

(5) Τα δικαιολογητικά των εδαφίων (2) και (4) της υπο- 
παραγράφου 1 ,α. και των εδαφίων (2), (3) και (4) της υπο- 
παραγράφου 1 ,β. του άρθρου αυτού. 

Σε περίπτωση που η επίβλεψη και ο συντονισμός των ερ¬ 
γασιών ναυπήγησης έχει ανατεθεί από τον κύριο του έρ¬ 
γου σε Εργοληπτική Επιχείρηση συνυποβάλλεται το δι- 
καιολογητικό του εδαφίου (5) της υποπαραγράφου Ι.β. 
του άρθρου αυτού. 

2. Ναυπήγηση πλοίου σε Ναυπηγοεπισκευαστική Ζώνη 

Α. α. Όλα τα δικαιολογητικά της υποπαραγράφου 1 .γ. 
του παρόντος άρθρου πλην αυτού του εδαφίου (2) της 
υποπαραγράφου Ι.β. 

β. Βεβαίωση του φορέα διοίκησης, διαχείρισης ή εκμε- 
τάλλευσηςτης Ναυπηγοεπισκευαστικής Ζώνης αναφορικά 
με την παραχώρηση χώρου προς ναυπήγηση του πλοίου. 

Β. Η χορηγούμενη άδεια ναυπήγησης ισχύει για όσο 
χρόνο ισχύει η παραχώρηση του χώρου από το φορέα δι¬ 


οίκησης, διαχείρισης ή εκμετάλλευσης της Ναυπηγοεπι- 
σκευαστικής Ζώνης και ανανεώνεται με την προσκόμιση 
στη Λιμενική Αρχή νέου παραχωρητηρίου. 

II. Η χορηγούμενη κατά τα προβλεπόμενα στις παρα¬ 
γράφους 1 (εδάφια β και γ) και 2 του παρόντος άρθρου 
άδεια πέραν του περιορισμού που τίθεται στην παράγρα¬ 
φο 2Β, ισχύει για όσο χρόνο ισχύει η κατάσταση προσω¬ 
πικού. 

Σε περίπτωση αλλαγής των στοιχείων που αναφέρονται 
στην κατάσταση προσωπικού η άδεια παύει να ισχύει αν ο 
αιτήσας την άδεια υπόχρεος δεν υποβάλλει: 

- αντίγραφο νέας κατάστασης προσωπικού που έχει 
υποβληθεί στην αρμόδια υπηρεσία του Σώματος Επιθεώ¬ 
ρησης Εργασίας και περιλαμβάνει όλες τις αλλαγές ή 

- αντίγραφο του ειδικού εντύπου που προβλέπεται στο 
άρθρο 2 του Ν. 2556/97 «Μέτρα κατά της εισφοροδιαφυ- 
γής, διασφάλιση εσόδων ΙΚΑ και άλλα θέματα» (ΦΕΚ 
270/Α), στην Απόφαση Φ21/500/98 «Ρύθμιση θεμάτων 
σχετικών με το είδοςτου εντύπου καταχώρησης, την υπη¬ 
ρεσία έκδοσης, το ύψος του προστίμου κ.λ.π. για την 
εφαρμογή της διάταξης της παρ. 1 του άρθρου 2 του Ν. 
2556/97» (ΦΕΚ 313/Β) και στην Απόφαση Φ21/762/98 
«Τροποποίηση και συμπλήρωση των άρθρων 23, 26, 27 
και 120 του Κανονισμού Ασφάλισης ΙΚΑ» (ΦΕΚ 313/Β) ή 

- αντίγραφο της ενημερωμένης σελίδας του Η μερήσιου 
Βιβλίου Παρουσίας για τις περιπτώσεις που αυτό προ- 
βλέπεται όπως καθορίζεται στην Υπ. Απόφαση 131517/88 
(ΦΕΚ 711/Β) που κυρώθηκε με το άρθρο 36του Ν. 1836/89 
(ΦΕΚ 79/Α). 

Άρθρο 5 

Άδειες εργασιών μετατροπής 

I. Απαγορεύεται η διενέργεια εργασιών μετατροπής 
πλοίου χωρίς την άδεια της αρμόδιας Λιμενικής Αρχής. 
Για τη χορήγηση της άδειας υποβάλλονται στην αρμόδια 
Λιμενική Αρχή, με μέριμνα των ενδιαφερομένων, κατά πε¬ 
ρίπτωση, ανάλογα με το χώρο διεξαγωγής των εργασιών 
(Ναυπηγοεπισκευαστική Επιχείρηση ή Ναυπηγοεπισκευ- 
αστική Ζώνη) ή ανάλογα με το είδος της Επιχείρησης που 
θα εκτελέσει τις εργασίες (Ναυπηγοεπισκευαστική ή Ερ¬ 
γοληπτική ή Ειδική Επιχείρηση), τα ακόλουθα κατά περί¬ 
πτωση δικαιολογητικά: 

1. Εργασίες μετατροπής πλοίου σε χώρο Ναυπηγοεπι- 
σκευαστικής Επιχείρησης. 

Η μετατροπή πλοίου σε χώρο Ναυπηγοεπισκευαστικής 
Επιχείρησης μπορεί να διενεργηθεί εξ ολοκλήρου από τη 
Ναυπηγοεπισκευαστική Επιχείρηση ή με ανάθεση απάτη 
Ναυπηγοεπισκευαστική Επιχείρηση επί μέρους εργα¬ 
σιών σε ειδικές επιχειρήσεις. 

αΐ. Εργασίες μετατροπής πλοίου εξ ολοκλήρου από 
Ναυπηγοεπισκευαστική Επιχείρηση 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα αναφέρεται ότι η μετατροπή 
του πλοίου έχει ανατεθεί εξ ολοκλήρου στη Ναυπηγοεπι- 
σκευαστική Επιχείρηση. 

(2) Επικυρωμένο φωτοαντίγραφο της άδειας έναρξης 
των εργασιών μετατροπής που έχει εκδοθεί από τη ΚΕΕΠ. 

(3) Πιστοποιητικό ΟΑ3 ΡΒΕΕ. 

(4) Υπεύθυνη Δήλωση του άρθρου 8 του Ν. 1599/86 του 
ιδιοκτήτη ή του νόμιμου εκπροσώπου της Ναυπηγοεπι- 
σκευαστικής Επιχείρησης στην οποία δηλώνονται/βεβαι- 
ώνονται: 

- ότι αναλαμβάνει την υποχρέωση λήψης, καθ’ όλη τη 
διάρκεια του έργου, όλωντων απαραίτητων οργανωτικών 
και τεχνικών μέτρων προκειμένου να εξασφαλίζεται η 
ασφάλεια και η υγεία των εργαζομένων και των τρίτων ως 

προς όλες τις πτυχές της εργασίας, όπως αυτά προβλέ- 
πονται από την νομοθεσία για την ασφάλεια και την υγεία 
των εργαζομένων, 

- ότι έχουν ληφθεί όλα τα μέτρα που προβλέπονται από 
την ισχύουσα νομοθεσία για την αποφυγή ρύπανσης της 
θάλασσας και της ατμόσφαιρας, 

- ότι αναλαμβάνει να ενημερώσει σε κάθε περίπτωση 
ατυχήματος τη Λιμενική Αρχή, την αρμόδια υπηρεσία του 
Σώματος Επιθεώρησης Εργασίας και το ΙΚΑ, 

- τα στοιχεία του Τεχνικού Ασφαλείας που έχει ορισθεί 
για το συγκεκριμένο πλοίο και, 

- ότι αναλαμβάνει την υποχρέωση εκτέλεσης των εργα¬ 
σιών σύμφωνα με τους όρους και τις απαγορεύσεις που 
αναφέρονται στο εκάστοτε ισχύον πιστοποιητικό ΘΑ3 
ΕΡΕΕ. 

(5) Γραπτή εκτίμηση κινδύνου σύμφωνα με το άρθρο 8 
του Π.Δ. 17/96 (ΦΕΚ 11/Α). Η εκτίμηση κινδύνου περιλαμ¬ 
βάνει και όλα τα στοιχεία της μελέτης μέτρων ασφάλειας 
και υγιεινής όπως αυτά καθορίζονται στο άρθρο 8 του 
Π.Δ. 70/90 (ΦΕΚ31/Α) για τις περιπτώσεις που από το διά¬ 
ταγμα αυτό προβλέπεται η εκπόνηση τέτοιας μελέτης. 

(6) Σε περίπτωση που το πλοίο στο οποίο θα εκτελε- 
σθούν εργασίες μετατροπής είναι επανδρωμένο συνυπο¬ 
βάλλονται: 

α. Δήλωση/Έκθεση Επιθεωρήσεως του πλοιάρχου του 
πλοίου στην οποία θα βεβαιώνεται ότι οι χώροι όπου θα 
διεξαχθούν θερμές εργασίες επιθεωρήθηκαν και είναι 
ασφαλείς για τον άνθρωπο και ότι έχουν ληφθεί όλα τα μέ¬ 
τρα πυρασφάλειας. 

β. Πίνακας φυλακών αγήματος πυρασφάλειας/πυρκα- 
γιάς, υπογεγραμμένος από τον πλοίαρχο του πλοίου. 

γ. Δήλωση/Εκθεση επιθεωρήσεως του πλοιάρχου του 
πλοίου στην οποία θα βεβαιώνεται η μη γειτνίαση των 
προς μετατροπή χώρων με δεξαμενές καυσίμων ή σωλη¬ 
νώσεις (απαιτείται για πλοία εκτός Δ/Ξ καιγιαχώρουςπου 
δεν απαιτείται πιστοποιητικό ΟΑ5 ΡΒΕΕ). 

α2. Στην περίπτωση που από τη Ναυπηγοεπισκευαστική 
Επιχείρηση ανατεθούν επί μέρους εργασίες σε Ειδικές Επι¬ 
χειρήσεις, για τις εργασίες αυτές εκδίδεται άδεια της Λιμε¬ 
νικής Αρχής μετά από υποβολή των δικαιολογητικών των 
εδαφίων (1) υπογεγραμμένων από τον νόμιμο εκπρόσωπο 
της Ναυπηγοεπισκευαστικής Επιχείρησης, (2), (4) υπογε¬ 
γραμμένων από τον ιδιοκτήτη ή τον νόμιμο εκπρόσωπο της 
Ειδικής Επιχείρησης, της υποπαραγράφου Ι.γ. του άρ¬ 
θρου αυτού καθώς και των δικαιολογητικών των εδαφίων 

(3) και (4) της υποπαραγράφου 1 .β. του άρθρου αυτού. 

β. Εργασίες μετατροπής πλοίου εξ ολοκλήρου από Ερ¬ 
γοληπτική Επιχείρηση 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα αναφέρεται η Ναυπηγοεπισκευ- 
αστική Επιχείρηση στο χώρο της οποίας θα μετατραπεί το 
πλοίο καθώς και ότι η μετατροπή του πλοίου έχει ανατεθεί 
εξ ολοκλήρου στην Εργοληπτική Επιχείρηση. 

(2) Βεβαίωση του ιδιοκτήτη ή του νόμιμου εκπροσώπου 
της Ναυπηγοεπισκευαστικής Επιχείρησης ότι έχει παρα¬ 
χωρήσει στην Εργοληπτική Επιχείρηση τον απαιτούμενο 
για τη μετατροπή του πλοίου χώρο ή ότι έχει συνομολο- 
γηθεί σύμβαση συνεργασίας με αυτή. 

(3) Ενυπόγραφη κατάσταση/δήλωση των εργαζομένων 
ότι εφοδιάστηκαν με τον απαραίτητο για την προστασία 
τους ατομικό εξοπλισμό. 

(4) Αντίγραφο της κατάστασης προσωπικού που έχει 
υποβληθεί στην αρμόδια υπηρεσία του Σώματος Επιθεώ¬ 
ρησης Εργασίας σύμφωνα με το άρθρο 16 του Ν. 
2874/2000, καθώς και ο αριθμός Πρωτοκόλλου του Ημε¬ 
ρήσιου Βιβλίου Παρουσίας για τις περιπτώσεις που αυτό 
προβλέπεται όπως καθορίζεται στην Υπ. Απόφαση 


131517/88 (ΦΕΚ 711/Β) που κυρώθηκε με το άρθρο 36 
τουΝ. 1836/89 (ΦΕΚ79/Α). 

(5) Βεβαίωση της Υπηρεσίας Μητρώου Εργοληπτικών 
Επιχειρήσεων (Μ.Ε.ΕΠ.) του Υπουργείου Περιβάλλοντος, 
Χωροταξίας και Δημοσίων Έργων ότι η Εργοληπτική Επι¬ 
χείρηση είναι εγγεγραμμένη στην κατηγορία Πλωτών Έρ¬ 
γων και Εγκαταστάσεων Ναυπηγείου. 

(6) Τα δικαιολογητικά των εδαφίων (2), (3), (4) υπογε¬ 
γραμμένων από το νόμιμο εκπρόσωπο της Εργοληπτικής 
Επιχείρησης και (5) της προηγούμενης υποπαραγράφου. 

(7) Σε περίπτωση που το πλοίο στο οποίο θα εκτελε- 
σθούν εργασίες μετατροπής είναι επανδρωμένο συνυπο¬ 
βάλλονται: 

α. Δήλωση/Εκθεση Επιθεωρήσεως του πλοιάρχου του 
πλοίου στην οποία θα βεβαιώνεται ότι οι χώροι όπου θα 
διεξαχθούν θερμές εργασίες επιθεωρήθηκαν και είναι 
ασφαλείς γιατον άνθρωπο και ότι έχουν ληφθεί όλα τα μέ¬ 
τρα πυρασφάλειας. 

β. Πίνακας φυλακών αγήματος πυρασφάλειας/πυρκα- 
γιάς, υπογεγραμμένος από τον πλοίαρχο του πλοίου. 

γ. Δήλωση/Εκθεση επιθεωρήσεως του πλοιάρχου του 
πλοίου στην οποία θα βεβαιώνεται η μη γειτνίαση των 
προς μετατροπή χώρων με δεξαμενές καυσίμων ή σωλη¬ 
νώσεις (απαιτείται για πλοία εκτός Δ/Ξ καιγιαχώρουςπου 
δεν απαιτείται πιστοποιητικό ΟΑ3 ΡΒΕΕ). 

γ. Εργασίες μετατροπής πλοίου από Ειδικές Επιχειρήσεις 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα περιγράφεταιτο επί μέρους έρ¬ 
γο μετατροπής που έχει ανατεθεί στην Ειδική Επιχείρηση 
από τον κύριο του έργου. 

(2) Βεβαίωση πρόσφατης ημερομηνίας όχι παλαιότε- 
ρης του μηνός, της Υπηρεσίας Μητρώου της οικείας Νο¬ 
μαρχιακής Αυτοδιοίκησης, στην οποία βεβαιώνεται η δυ¬ 
νατότητα της Ειδικής Επιχείρησης να εκτελέσειτο συγκε¬ 
κριμένο επί μέρους έργο μετατροπής. 

(3) Υπεύθυνη Δήλωση του άρθρου 8 του Ν. 1599/86 του 
κυρίου του έργου ή του νόμιμου εκπροσώπου του ότι έχει 
ορισθεί υπεύθυνος τεχνικός ή Εργοληπτική Επιχείρηση 
για την επίβλεψη και τον συντονισμό των εργασιών μετα¬ 
τροπής του συγκεκριμένου πλοίου. 

(4) Υπεύθυνη Δήλωση του άρθρου 8 του Ν. 1599/86 του 
υπεύθυνου τεχνικού ή του νόμιμου εκπροσώπου της Εργο¬ 
ληπτικής Επιχείρησης στην οποία θα βεβαιώνεται η αποδο¬ 
χή της ανάθεσης της επίβλεψης και του συντονισμού των 
εργασιών μετατροπής του συγκεκριμένου πλοίου. Στην ίδια 
Υπεύθυνη Δήλωση θα βεβαιώνονται τα προβλεπόμενα στο 
εδάφιο (4) της υποπαραγράφου 1 .α. του άρθρου αυτού. 

(5) Τα δικαιολογητικά των εδαφίων (2), (3) και (5) της 
υποπαραγράφου Ι.α. και των εδαφίων (2), (3) και (4) της 
υποπαραγράφου 1 .β. του άρθρου αυτού. 

(6) Σε περίπτωση που το πλοίο στο οποίο θα εκτελεσθούν 
εργασίες μετατροπής είναι επανδρωμένο συνυποβάλλο- 
νταιτα δικαιολογητικά των στοιχείων (α), (β) και (γ) του εδα¬ 
φίου (7) της υποπαραγράφου 1 .β. του άρθρου αυτού. 

(7) Σε περίπτωση που η ανάθεση της επίβλεψης και του 
συντονισμού έχει ανατεθεί σε Εργοληπτική Επιχείρηση 
συνυποβάλλεται το δικαιολογητικά του εδαφίου (5) της 
υποπαραγράφου 1 .β. του άρθρου αυτού. 

2. Εργασίες μετατροπής πλοίου σε Ναυπηγοεπισκευα- 
στική Ζώνη. 

α. Όλα τα δικαιολογητικά της υποπαραγράφου 1 .γ. του 
παρόντος άρθρου πλην αυτού του εδαφίου (2) της υπο- 
παραγράφου Ι.β. 

β. Βεβαίωση του φορέα διοίκησης, διαχείρισης ή εκμε¬ 
τάλλευσης της Ναυπηγοεπισκευαστικής Ζώνης σχετικά 
με την παραχώρηση χώρου προς μετατροπή του πλοίου. 

Η χορηγούμενη άδεια μετατροπής ισχύει για όσο χρό¬ 
νο ισχύει η παραχώρηση του χώρου από το φορέα διοί¬ 
κησης, διαχείρισης ή εκμετάλλευσης της Ναυπηγοεπι- 
σκευαστικής Ζώνης και ανανεώνεται με την προσκόμιση 
στη Λιμενική Αρχή νέου παραχωρητηρίου. 

II. Η χορηγούμενη κατά τα προβλεπόμενα στις παραγρά¬ 
φους 1 (εδάφια β και γ) και 2 του παρόντος άρθρου άδεια 
πέραν του περιορισμού που τίθεται στην παράγραφο 2β, 
ισχύει για όσο χρόνο ισχύει η κατάσταση προσωπικού. 

Σε περίπτωση αλλαγής των στοιχείων που αναφέρονται 
στην κατάσταση προσωπικού η άδεια παύει να ισχύει αν ο 
αιτήσας την άδεια υπόχρεος δεν υποβάλλει: 

- αντίγραφο νέας κατάστασης προσωπικού που έχει 
υποβληθεί στην αρμόδια υπηρεσία του Σώματος Επιθεώ¬ 
ρησης Εργασίας σύμφωνα με το άρθρο 16 του Ν. 2874/ 
2000 και περιλαμβάνει όλες τις αλλαγές ή 

- αντίγραφο του ειδικού εντύπου που προβλέπεται στο 
άρθρο 2του Ν. 2556/97 (ΦΕΚ270/Α), στην Απόφαση Φ21/ 
500/98 (ΦΕΚ313/Β) και στην Απόφαση Φ21/762/98 (ΦΕΚ 
313/Β) ή 

- αντίγραφο της ενημερωμένης σελίδας του Ημερήσι¬ 
ου Βιβλίου Παρουσίας για τις περιπτώσεις που αυτόπρο- 
βλέπεται όπως καθορίζεται στην Υπ. Απόφαση 131517/88 
(ΦΕΚ711 /Β) που κυρώθηκε μετο άρθρο 36τουΝ. 1836/89 
(ΦΕΚ79/Α). 

Άρθρο 6 

Άδειες εργασιών επισκευής-συντήρησης 

Απαγορεύεται η διενέργεια εργασιών επισκευής-συ- 
ντήρησης πλοίου χωρίς την άδεια της αρμόδιας Λιμενικής 
Αρχής. Για τη χορήγηση της άδειας υποβάλλονται στην 
αρμόδια Λιμενική Αρχή, με μέριμνα των ενδιαφερομένων, 
κατά περίπτωση, ανάλογα με το χώρο διεξαγωγής των ερ¬ 
γασιών (Ναυπηγοεπισκευαστική Επιχείρηση ή Ναυπηγο- 
επισκευαστική Ζώνη) ή ανάλογα με το είδος της Επιχεί¬ 
ρησης που θα εκτελέσειτις εργασίες (Ναυπηγοεπισκευ- 
αστική ή Εργοληπτική ή Ειδική Επιχείρηση), τα ακόλουθα 
κατά περίπτωση δικαιολογητικά: 

1. Επισκευή - συντήρηση πλοίου σε χώρο Ναυπηγοεπι- 
σκευαστικής Επιχείρησης. 

Η επισκευή - συντήρηση πλοίου σε χώρο Ναυπηγοεπι- 
σκευαστικής Επιχείρησης μπορεί να διενεργηθεί εξ ολο¬ 
κλήρου από τη Ναυπηγοεπισκευαστική Επιχείρηση ή με 
ανάθεση από τη Ναυπηγοεπισκευαστική Επιχείρηση επί 
μέρους εργασιών σε ειδικές επιχειρήσεις. 

αΐ. Επισκευή - συντήρηση πλοίου εξ ολοκλήρου από τη 
Ναυπηγοεπισκευαστική Επιχείρηση 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία αναφέρεται ότι η επισκευή-συντή- 
ρηση του πλοίου έχει ανατεθεί εξ ολοκλήρου στη Ναυπη- 
γοεπισκευαστική Επιχείρηση. 

(2) Πιστοποιητικό ΟΑ3 ΕΡΕΕ. 

(3) Υπεύθυνη Δήλωση του άρθρου 8 του Ν. 1599/86 του 
ιδιοκτήτη ή του νόμιμου εκπροσώπου της Ναυπηγοεπι- 
σκευαστικής Επιχείρησης στην οποία δηλώνονται/βεβαι- 
ώνονται: 

- ότι αναλαμβάνει την υποχρέωση λήψης, καθ’ όλη τη 
διάρκεια του έργου, όλων των απαραίτητων οργανωτικών 
και τεχνικών μέτρων προκειμένου να εξασφαλίζεται η 
ασφάλεια και η υγεία των εργαζομένων και των τρίτων ως 
προς όλες τις πτυχές της εργασίας, όπως αυτά προβλέ- 
πονται από την νομοθεσία για την ασφάλεια και την υγεία 
των εργαζομένων, 

- ότι έχουν ληφθεί όλα τα μέτρα που προβλέπονται από 
την ισχύουσα νομοθεσία για την αποφυγή ρύπανσης της 
θάλασσας και της ατμόσφαιρας, 

- ότι αναλαμβάνει να ενημερώσει σε κάθε περίπτωση 


ατυχήματος τη Λιμενική Αρχή, την αρμόδια υπηρεσία του 
Σώματος Επιθεώρησης Εργασίας και το ΙΚΑ, 

- τα στοιχεία του τεχνικού Ασφαλείας που έχει ορισθεί 
για το συγκεκριμένο πλοίο και, 

- ότι αναλαμβάνει την υποχρέωση εκτέλεσης των εργα¬ 
σιών σύμφωνα με τους όρους και τις απαγορεύσεις που ανα- 
φέρονται στο εκάστοτε ισχύον πιστοποιητικό ΟΑ3 ΡΒΕΕ. 

(4) Γραπτή εκτίμηση κινδύνου σύμφωνα με το άρθρο 8 
του Π.Δ. 17/96 (ΦΕΚ 11/Α). Η εκτίμηση κινδύνου περιλαμ¬ 
βάνει και όλα τα στοιχεία της μελέτης μέτρων ασφάλειας 
και υγιεινής όπως αυτά καθορίζονται στο άρθρο 8 του 
Π.Δ. 70/90 (ΦΕΚ31/Α) για τις περιπτώσεις που από το διά¬ 
ταγμα αυτό προβλέπεται η εκπόνηση τέτοιας μελέτης. 

(5) Σε περίπτωση που το πλοίο στο οποίο θα εκτελε- 
σθούν εργασίες επισκευής - συντήρησης είναι επανδρω¬ 
μένο συνυποβάλλονται: 

α. Δήλωση/Εκθεση Επιθεώρησης του πλοιάρχου του 
πλοίου στην οποία θα βεβαιώνεται ότι οι χώροι που θα διε- 
ξαχθούν θερμές εργασίες επιθεωρήθηκαν και είναι ασφα¬ 
λείς για τον άνθρωπο και ότι έχουν ληφθεί όλα τα μέτρα 
πυρασφάλειας. 

β. Πίνακας φυλακών αγήματος πυρασφάλειας/πυρκα- 
γιάς, υπογεγραμμένος από τον πλοίαρχο του πλοίου. 

γ. Δήλωση/Εκθεση Επιθεώρησης του πλοιάρχου του 
πλοίου στην οποία θα βεβαιώνεται η μη γειτνίαση των 
προς επισκευή- συντήρηση χώρων με δεξαμενές καυσί¬ 
μων ή σωληνώσεις (απαιτείται για πλοία εκτός Δ/Ξ και 
για χώρους που δεν απαιτείται πιστοποιητικό 6Α3 
ΡΒΕΕ). 

α2. Στην περίπτωση που από τη Ναυπηγοεπισκευαστι- 
κή Επιχείρηση ανατεθούν επί μέρους εργασίες σε Ειδικές 
Επιχειρήσεις, για τις εργασίες αυτές εκδίδεται άδεια της 
Λιμενικής Αρχής μετά από υποβολή των δικαιολογητικών 
των εδαφίων (1) υπογεγραμμένων από τον νόμιμο εκπρό¬ 
σωπο της Ναυπηγοεπισκευαστικής Επιχείρησης, (2), (3) 
υπογεγραμμένων από τον υπεύθυνο της Ειδικής Επιχεί¬ 
ρησης, (4), (7) και (8) της υποπαραγράφου Ι.β. του άρ¬ 
θρου αυτού. 

β. Επισκευή - συντήρηση πλοίου από Ειδικές Επιχειρή¬ 
σεις 

(1) Αίτηση του κυρίου του έργου ή του νόμιμου εκπρο¬ 
σώπου του στην οποία θα περιγράφεταιτο επί μέρους έρ¬ 
γο επισκευής - συντήρησης του πλοίου που έχει ανατεθεί 
στην Ειδική Επιχείρηση από τον κύριο του έργου. 

(2) Βεβαίωση πρόσφατης ημερομηνίας και όχι παλαιότε- 
ρης του μηνάς, της Υπηρεσίας Μητρώου της οικείας Νο¬ 
μαρχιακής Αυτοδιοίκησης, στην οποία βεβαιώνεται η δυνα¬ 
τότητα της Ειδικής Επιχείρησης να εκτελέσει το συγκεκρι¬ 
μένο επί μέρους έργο επισκευής - συντήρησης του πλοίου. 

(3) Αντίγραφο συμφωνητικού μεταξύ του κυρίου του έρ¬ 
γου και του Τεχνικού Ασφαλείας. 

(4) Υπεύθυνη Δήλωση του άρθρου 8 του Ν. 1599/86 του 
υπεύθυνου της Ειδικής Επιχείρησης στην οποία θα βε¬ 
βαιώνεται η αποδοχή της ανάθεσης εκτέλεσης συγκεκρι¬ 
μένων επί μέρους εργασιών επισκευής-συντήρησης του 
συγκεκριμένου πλοίου. Στην ίδια Υπεύθυνη Δήλωση θα 
βεβαιώνονται τα προβλεπόμενα στο εδάφιο (3) της υπο- 
παραγράφου 1 .α. του άρθρου αυτού (πλην της σημείω¬ 
σης για τα στοιχεία του Τεχνικού Ασφάλειας). 

(5) Πιστοποιητικό ΟΑ3 ΡΒΕΕ. 

(6) Γ ραπτή εκτίμηση κινδύνου σύμφωνα με το άρθρο 8 
του Π.Δ. 17/96 (ΦΕΚ 11/Α). Η εκτίμηση κινδύνου περιλαμ¬ 
βάνει και όλα τα στοιχεία της μελέτης μέτρων ασφάλειας 
και υγιεινής όπως αυτά καθορίζονται στο άρθρο 8 του 

Π.Δ. 70/90 (ΦΕΚ31/Α) γιαπς περιπτώσεις που από το διά¬ 
ταγμα αυτό προβλέπεται η εκπόνηση τέτοιας μελέτης. 

(7) Ενυπόγραφη κατάσταση/δήλωση των εργαζομένων 
ότι εφοδιάστηκαν με τον απαραίτητο για την προστασία 
τους ατομικό εξοπλισμό. 

(8) Αντίγραφο της κατάστασης προσωπικού που έχει 
υποβληθεί στην αρμόδια υπηρεσία του Σώματος Επιθεώ¬ 
ρησης Εργασίας σύμφωνα με το άρθρο 16 του Ν. 
2874/2000 (ΦΕΚ 286/Α) καθώς και ο αριθμός Πρωτοκόλ¬ 
λου του Ημερήσιου Βιβλίου Παρουσίας για τις περιπτώ¬ 
σεις που αυτό προβλέπεται όπως καθορίζεται στην Υπ. 
Απόφαση 131517/88 (ΦΕΚ711/Α) που κυρώθηκε με το άρ¬ 
θρο 36 του Ν. 1836/89 (ΦΕΚ79/Α). 

(9) Σε περίπτωση που το πλοίο στο οποίο θα εκτελε- 
σθούν εργασίες επισκευής-συντήρησης είναι επανδρω¬ 
μένο συνυποβάλλονται τα δικαιολογητικά των στοιχείων 
(α), (β) και (γ) του εδαφίου (5) της υποπαραγράφου Ι.α. 
του άρθρου αυτού. 

2. - Επισκευή - συντήρηση πλοίου σε Ναυπηγοεπισκευ- 
αστική Ζώνη 

α. Όλα τα δικαιολογητικά της υποπαραγράφου Ι.β.του 
παρόντος άρθρου. 

β. Βεβαίωση του φορέα διοίκησης, διαχείρισης ή εκμε¬ 
τάλλευσης της Ναυπηγοεπισκευαστικής Ζώνης για την 
παραχώρηση χώρου προς επισκευή - συντήρηση του 
πλοίου. 

Η χορηγούμενη άδεια επισκευής-συντήρησης ισχύει 
για όσο χρόνο διαρκεί η παραχώρηση του χώρου από το 
φορέα διοίκησης, διαχείρισης ή εκμετάλλευσης της Ναυ- 
πηγοεπισκευαστικής Ζώνης και ανανεώνεται με την προ¬ 
σκόμιση στη Λιμενική Αρχή νέου παραχωρητηρίου. 

3. Η χορηγούμενη κατά τα προβλεπόμενα στις παρα¬ 
γράφους 1 εδάφιο β και 2 του παρόντος άρθρου άδεια πέ¬ 
ραν του περιορισμού της παραγράφου 2, ισχύει για όσο 
χρόνο ισχύει η κατάσταση προσωπικού. 

Σε περίπτωση αλλαγής των στοιχείων που αναφέρονται 
στην κατάσταση προσωπικού η άδεια παύει να ισχύει αν ο 
αιτήσας την άδεια υπόχρεος δεν υποβάλλει: 

- αντίγραφο νέας κατάστασης προσωπικού που έχει 
υποβληθεί στην αρμόδια υπηρεσία του Σώματος Επιθεώ¬ 
ρησης Εργασίας σύμφωνα με το άρθρο 16 του Ν. 2874/ 
2000 (ΦΕΚ 286/Α) και περιλαμβάνει όλες τις αλλαγές ή 

- αντίγραφο του ειδικού εντύπου που προβλέπεται στο 
άρθρο 2του Ν. 2556/97 (ΦΕΚ270/Α), στην Απόφαση Φ21/ 
500/98 (ΦΕΚ313/Β) και στην απόφαση Φ21/762/98 (ΦΕΚ 
313/Β) ή 

-αντίγραφο τηςενημερωμένηςσελίδαςτου Ημερήσιου 
Βιβλίου Παρουσίας για τις περιπτώσεις που αυτό προ- 
βλέπεται όπως καθορίζεται στην Υπ. Απόφαση 131517/88 
(ΦΕΚ711/Β) που κυρώθηκε μετοάρθρο36του Ν. 1836/89 
(ΦΕΚ79/Α). 

Άρθρο 7 

Ισχύς δικαιολογητικών 

1. Στις περιπτώσεις της υποπαραγράφου 1 .γ. του άρ¬ 
θρου 4 και της υποπαραγράφου 1 .γ. του άρθρου 5 τα δι- 
καιολογητικά των εδαφίων (3) και (4), καθώς και τα προ¬ 
βλεπόμενα στο εδάφιο (5) δικαιολογητικά των εδαφίων 
(2) και (4) της υποπαραγράφου 1 .α. του άρθρου 4 και των 
εδαφίων (2) και (5) της υποπαραγράφου 1 .α. του άρθρου 
5 και (5) της υποπαραγράφου Ι.β. υποβάλλονται άπαξ κα¬ 
τά την έκδοση της άδειας εκτέλεσης εργασιών ναυπήγη¬ 
σης ή μετατροπής στην πρώτη Ειδική Επιχείρηση και δεν 
απαιτούνται για την έκδοση αδειών στις Ειδικές Επιχειρή¬ 
σεις που θα ακολουθήσουν. 

2. Στις περιπτώσεις της παραγράφου 2 του άρθρου 4 


και της παραγράφου 2 του άρθρου 5 ισχύουν τα προβλε¬ 
πόμενα στην προηγούμενη παράγραφο. Υποβάλλεται 
επίσης άπαξ το δικαιολογητικά της υποπαραγράφου β 
της παραγράφου 2 των άρθρων 4 και 5. 

Άρθρο 8 

Προσωρινές άδειες 

1. Η Λιμενική Αρχή δύναται να εκδίδει προσωρινές άδει¬ 
ες επισκευών εφόσον συντρέχουν οι κάτωθι προϋποθέ¬ 
σεις: 

α) Το πλοίο έχει καταπλεύσει στην περιοχή δικαιοδο¬ 
σίας της κατά τις ημέρες αργιών (Σάββατο-Κυριακή και 
λοιπές επίσημες αργίες) και η αίτηση για τη διενέργεια 
επισκευών υποβάλλεται κατά τις ημέρες αργίας. 

β) Η εκτέλεση των συγκεκριμένων εργασιών κρίνεται 
επείγουσα. 

γ) Ο υπεύθυνος της Ειδικής Επιχείρησης υποβάλλει 
στην αρμόδια Λιμενική Αρχή μαζί με τα κατά περίπτωση 
απαιτούμενα δικαιολογητικά και Υπεύθυνη Δήλωση του 
άρθρου 8 του Ν. 1599/86 στην οποία είναι καταγεγραμμέ- 
να τα στοιχεία των εργαζομένων και του Τεχνικού Ασφα¬ 
λείας δηλώνοντας παράλληλα ότι θα προσκομισθεί αντί¬ 
γραφο της κατάστασης προσωπικού που θα υποβληθεί 
στην αρμόδια υπηρεσία του Σώματος Επιθεώρησης Ερ¬ 
γασίας κατά την πρώτη εργάσιμη ημέρα. 

δ) Δεν προκύπτει καθ’οιονδήποτε τρόπον, ότι ο υπεύ¬ 
θυνος της Ειδικής Επιχείρησης έχει κατά το παρελθόν 
παραβεί τις υποχρεώσεις που αναφέρονται στην προη¬ 
γούμενη παράγραφο (γ). 

2. Οι κατά τα ως άνω εκδιδόμενες προσωρινές άδειες 
ισχύουν μέχρι την 10.00 ώρα της πρώτης, μετά την χορή¬ 
γησή τους, εργάσιμης ημέρας. 

3. Η προαναφερόμενη διαδικασία θα τηρείται πέραν 
των ημερών αργίας και στις περιπτώσεις που απαιτείται η 
διενέργεια εργασιών επισκευής ως ακολούθως: 

α) Σε Ε/Γ, Ε/Γ - Ο/Γ πλοία που έχουν ειλημμένες υποχρε¬ 
ώσεις εκτέλεσης δρομολογίων και καταπλέουν κατάτις μη 
εργάσιμες ώρες όλων των ημερών στην περιοχή δικαιο¬ 
δοσίας της Λιμενικής Αρχής, και εφόσον οι αιτούμενες ερ¬ 
γασίες κρίνονται από τη Λιμενική Αρχή, επειγούσης φύσε- 
ως (έκτακτος κατάπλους προς αποκατάσταση ζημιών, κίν¬ 
δυνος για την ασφάλεια του πλοίου και των επιβαινόντων 
έκτης αναβολής εκτέλεσης επισκευαστικών εργασιών) 

β) Σε Φ/Γ, Φ/Γ - Ο/Γ πλοία που καταπλέουν στην περιο¬ 
χή δικαιοδοσίας της Λιμενικής Αρχής κατά τις μη εργάσι¬ 
μες ώρες της προτεραίας της αργίας ημέρας για την αντι¬ 
μετώπιση εκτάκτων και σοβαρών περιστατικών. 

Άρθρο 9 
Γ ενικά 

Όπου από τις επιμέρους διατάξεις της παρούσας προ- 
βλέπεται η υποβολή περισσότερων της μιας Υπεύθυνων 
Δηλώσεων από το ίδιο πρόσωπο, μπορεί να υποβάλλεται 
μια και μόνη Υπεύθυνη Δήλωση, στην οποία θα βεβαιώνε¬ 
ται / δηλώνεται το περιεχόμενο όλων των Υπεύθυνων Δη¬ 
λώσεων. 

Άρθρο 10 

Έλεγχος εφαρμογής 

1.0 έλεγχος εφαρμογής της παρούσας απόφασης ανα¬ 
τίθεται στα αρμόδια όργανα των Λιμενικών Αρχών. 

2. Τα αρμόδια όργανα ελέγχου του Σώματος Επιθεώ¬ 
ρησης Εργασίας στα πλαίσια των αρμοδιοτήτων τους κα¬ 
τά τους ελέγχους που διενεργούν, όταν διαπιστώνουν ότι 
δεν υπάρχει άδεια εκτέλεσης εργασιών ή δεν τηρούνται 
οι όροι για θέματα εργατικής νομοθεσίας που τίθενται 
στις άδειες εκτέλεσης εργασιών που προβλέπονται στην 

παρούσα απόφαση, ενημερώνουν άμεσα τις αρμόδιες Λι¬ 
μενικές αρχές. Γιατις παραβάσειςτης εργατικής νομοθε¬ 
σίας τα όργανα αυτά επιβάλλουν τις προβλεπόμενες από 
την εργατική νομοθεσία κυρώσεις. 

Άρθρο 11 

Κυρώσεις 

Στους παραβάτες των διατάξεων της παρούσας, ανε¬ 
ξάρτητα των συντρεχουσών ποινικών και αστικών ευθυ¬ 
νών κατά την ισχύουσα νομοθεσία, επιβάλλονται οι κυρώ¬ 
σεις της παραγράφου 4 του άρθρου 3 του Ν. 2642/98 
(ΦΕΚ216Α). 

Άρθρο 12 

Έναρξη ισχύος 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2001 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ 

ΚΟΙΝΩΝΙΚΩΝ ΑΣΦΑΛΙΣΕΩΝ ΝΑΥΤΙΛΙΑΣ 

ΑΝΑΣΤΑΣΙΟΣ ΓΙΑΝΝΙΤΣΗΣ ΧΡΗΣΤΟΣ ΠΑΠΟΥΤΣΗΣ 

ΥΦΥΠ. ΑΝΑΠΤΥΞΗΣ 

Α. ΚΑΛΑΦΑΤΗΣ 

Αριθ. οικ. 190904 (2) 

Τροποποίηση της 191789/99 απόφασης του Υπουργού 
Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν. 212/69 «Περί οργανώσεως και διοικήσεωςτου 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το 9100/0/251 -ρμ/24.4.01 έγγραφο της Αστ/κής 
Δ/νσης Βοιωτίας. 

3. Την αριθμ. 191789/99 απόφαση του Υπουργείου Ερ¬ 
γασίας και Κοινωνικών Ασφαλίσεων με την οποία συγκρο¬ 
τήθηκε Επιτροπή για τη χορήγηση Κάρτας Παραμονής 
περιορισμένης χρονικής διάρκειας σε αλλοδαπούς (Π.Δ. 
359/97) της Νομαρχίας Βοιωτίας (ΓΈ. Θηβών), όπωςτρο- 
ποποιήθηκε και συμπληρώθηκε με τις αριθμ. 192281/99, 
192404/99, 190280/00 και 192173/01 όμοιες, αποφασί¬ 
ζουμε: 

Τροποποιούμε την αριθμ. 191789/99 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Βοιωτίας για τη χο¬ 
ρήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφοράτους 
εκπροσώπους της Αστ/κής Δ/νσης, και ορίζουμε τον 
Τουρκοχωρίτη Κων/νο, σε αντικατάσταση του Παπαγρη- 
γορίου Χρήστου, με αναπληρωτή αυτού τον Μπακούμη 
Ηλία. 

Κατά τα λοιπά, ισχύει η 191789/99 απόφασή μας, όπως 
τροποποιήθηκε και συμπληρώθηκε με τις αριθμ. 192281 
/99, 192404/99, 190280/00 και 192173/01 όμοιες. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 190783 (3) 

Τροποποίηση της 190325/20.7.98 απόφασης του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περί οργανώσεως και διοικήσεως του 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 2986/25.4.01 έγγραφο της Υ.Ν. Κιλκίς. 

3. Την αριθμ. 190325/20.7.98 απόφαση του Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Κιλκίς, όπως τροπο¬ 
ποιήθηκε με τις αριθμ. 191691/98 και 191997/00 όμοιες, 
αποφασίζουμε: 

Τροποποιούμε την αριθμ. 190325/20.5.98 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Κιλκίς για τη χορήγη¬ 
ση Κάρτας Παραμονής περιορισμένης χρονικής διάρκει¬ 
ας σε αλλοδαπούς κατά το μέρος που αφορά την ανα- 
πληρώτρια γραμματέα, και ορίζουμε τον Λαζαρίδη Γεώρ¬ 
γιο, σε αντικατάσταση της Μιόγλου - Καριοφύλλη 
Πασχαλίτσας, η οποία αποσπάσθηκε στο ΚΕΤΕΚ Κιλκίς. 

Κατά τα λοιπά ισχύει η αριθμ. 190325/20.7.98 απόφαση 
μας, όπως τροποποιήθηκε με τις αριθμ. 191691/98 και 
191997/00 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 190786 (4) 

Τροποποίηση της 190521/98 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περί οργανώσεως και διοικήσεως του 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 9100/0/251/ρμ/24.4.01 έγγραφο της 
Αστ/κής Δ/νσης Βοιωτίας. 

3. Την αριθμ. 190521/20.7.98 απόφαση του Υπουργείου 
Εργασίας και Κοινωνικών Ασφαλίσεων με την οποία συ- 
γκροτήθη-ε,η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Βοιωτίας, όπως τρο¬ 
ποποιήθηκε με τις αριθμ. 191783/98, 171977/98, 
192375/99, 192081/99, 191105/00, 191583/00 και 
190423/01 όμοιες, αποφασίζουμε: 

Τροποποιούμετην αριθμ. 190521 /98 απόφαση του Υπουρ¬ 
γού Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή Ν. Βοιωτίας για τη χορήγηση Κάρ¬ 
τας Παραμονής περιορισμένης χρονικής διάρκειας σε αλ¬ 
λοδαπούς κατά το μέρος που αφορά τους εκπροσώπους 
της Αστ/κής Δ/νσης, και ορίζουμε τον Κονταδήμο Απόστολο, 
με αναπληρωτή αυτού τον Παπαδή Αθανάσιο, σε αντικατά¬ 
σταση του Κοκμοτού Δήμου, λόγω μετάθεσης αυτού. 

Κατά τα λοιπά, ισχύει η αριθμ. 190521/98 όπως τροπο¬ 
ποιήθηκε μετις αριθμ. 191783/98, 191977/98,192375/99, 
192081/99, 191105/00, 191583/00 και 190423/01 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

Α. ΓΙΑΝΝΙΤΣΗΣ 
-♦- 

Αριθ. ΔΥ5α/3287 (5) 

Μεταφορά ταμειακής διαχείρισης του Γενικού Περιφε¬ 
ρειακού Νοσοκομείου Θεσσαλονίκης «ΙΠΠΟΚΡΑ- 
ΤΕΙΟ». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Π.Δ της 20.1.32 « Περί διαχειρίσεως Νομικών 
Προσώπων υπό της Τραπέζης της Ελλάδος». 

β Του Α.Ν. 1611/50 «Περί καταθέσεων Ν.Π.Δ.Δ και 
Ασφαλιστικών Ταμείων, όπως τροποποιήθηκε και συ¬ 
μπληρώθηκε μετά Ν.Δ. 2994/54 και 3856/58». 

γ. Του Ν. 1902/90 άρθρο 13. 

2. Την αριθ. 38/17.12.90 εγκύκλιο της Τράπεζας της Ελ¬ 
λάδος και το αριθ. 53/4.3.91 έγγραφο της. 

3. Το αριθ. Πρωτ. 6472/5.3.2001 έγγραφο του Γενικού 
Περιφερειακού Νοσοκομείου Θεσσαλονίκης «ΙΠΠΟΚΡΑ- 
ΤΕΙΟ» με την αριθ. 27/21.11.2000 απόφαση συνεδρίασης 
του Δ.Στου Νοσοκομείου, αποφασίζουμε: 

Εγκρίνουμε την μεταφορά της Ταμειακής Διαχείρισης 
του Γενικού Περιφερειακού Νοσοκομείου Θεσσαλονίκης 
«ΙΠΠΟΚΡΑΤΕΙΟ» στην Αγροτική Τράπεζα της Ελλάδος, 
σύμφωνα με τις προϋποθέσεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου ου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. Υ7α/2558 (6) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 


2. Τις διατάξεις του άρθρου 3 του Ν. 1278/82 όπως επα- 
ναφέρθηκαν σε ισχύ μετις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Τις αρ. 1638, 1639, 1640, 1641, 1642, 1643./11.4.01 
και 1667, 1668, 1669, 1670,1671/2.5.01 αποφάσεις της 
Εκτελεστικής Επιτροπής του ΚΕΣΥ. 

5. Την με αριθ. Δ3α/οικ/356/25.5.2000 (ΦΕΚ Β' 668/ 
2000) απόφαση του Υφυπουργού Υγείας και Πρόνοιας 
για μεταβίβαση αρμοδιοτήτων και του δικαιώματος υπο¬ 
γραφής εγγράφων «Με Εντολή Υφυπουργού», στους Γ ε¬ 
νικούς Γραμματείς, Γενικούς Διευθυντές και ανωτέρους 
υπαλλήλους του Υπουργείου Υγείας και Πρόνοιας, απο¬ 
φασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της ΕΈ. του ΚΕΣΥ, μετις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Περιφ. Γεν.Νοσ/μείο Ν. Ιωνίας «Η ΑΓΙΑ ΟΛΓΑ» 

Αγγειοχειρουργικό τμήμα: 1 χρόνο άσκηση στην Αγγει¬ 
οχειρουργική 

2. Περιφ. Γεν. Νοσ/μείο Αθηνών «Ο ΕΥΑΓΓΕΛΙΣΜΟΣ» 

Ογκολογικό τμήμα: 3 χρόνια άσκηση στην Παθολογική 

Ογκολογία 

3. Γεν. Περιφ.Αντικαρκινικό Νοσ/μείο Πειραιά «ΜΕΤΑ- 
ΞΑ» 

Α' Παθολογικό - Ογκολογικό τμήμα: 3 χρόνια άσκηση 
στην Παθολογική Ογκολογία 

4. Περιφ. Αντικαρκινικό Ογκολογικό Νοσ/μείο Αθηνών 
«ΑΓ. ΣΑΒΒΑΣ» 

• Α' Παθολογικό - Ογκολογικό τμήμα: 3 χρόνια άσκηση 
στην Παθολογική Ογκολογία 

• Β' Παθολογικό - Ογκολογικό τμήμα: 3 χρόνια άσκηση 
στην Παθολογική Ογκολογία 

5. Περιφ. Παν/κό Γεν. Νοσ/μείο Ηρακλείου Κρήτης 

Παθολογικό - Ογκολογικό τμήμα:3 χρόνια άσκηση στην 

Παθολογική Ογκολογία 

6. Περιφ. Παν/κό Γεν. Νοσ/μείο Ιωαννίνων 

Παθολογικό - Ογκολογικό τμήμα:3 χρόνια άσκηση στην 

Παθολογική Ογκολογία 

7. Νομ/κό Γεν. Νοσ/μείο Λαμίας 

Ορθοπαιδικό τμήμα: 2 χρόνια άσκηση στην Ορθοπαιδι- 
κή 

8. Νομ/κό Γεν. Νοσ/μείο Χαλκίδας 

Ω.Ρ.Λ. τμήμα: 1 Μ> χρόνο άσκηση στην Ω.Ρ.Λ. 

9. Περιφ. Παν/κό Γεν. Νοσ/μείο Λάρισας 

• Ω.Ρ.Λ. τμήμα: 2 χρόνια άσκηση στην ΩΡΑ 

• Πνευμονολογικό τμήμα: 2 χρόνια άσκηση στην Πνευ- 
μονολογία - Φυματιολογία. 

II. Από τις διατάξεις της παρούσας απόφασης δενπρο- 
καλείται δαπάνη σε βάρος του Κρατικού προϋπολογι¬ 
σμού. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Μάίου 2001 

Με εντολή Υφυπουργού 
Η Γενική Διευθύντρια Υγείας 
ΒΑΣ. ΦΛΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




